114. ΑΠΟΦΑΣΗ ΥΠΟΥΡΓΟΥ ΔΙΚΑΙΟΣΥΝΗΣ  Αριθ. 62719 της 23/30 Απρ. 2002 (ΦΕΚ Β΄535) Προσαύξηση της κανονικής άδειας των υπαλλήλων των Εμμίσθων Υποθηκοφυλακείων του Κράτους και Κτηματολογικών Γραφείων, που υπηρετούν σε παραμεθόριες περιοχές. 1.Έχοντας υπόψη: α) του άρθρου 38 του Ν. 2812/2000 (ΦΕΚ 67/Α/2000) "Κύρωση του Κώδικα Δικαστικών Υπαλλήλων". β) του άρθρου 92 παρ. 4 του Συνάγματος όπως αναθεωρήθηκε με το ψήφισμα της 6ης Απριλίου 2001 της Ζ Αναθεωρητικής Βουλής των Ελλήνων (ΦΕΚ 84/Α΄/17-4-2001). 2.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Προσαυξάνουμε κατά πέντε (5) εργάσιμες ημέρες τη διάρκεια κανονικής άδειας των υπαλλήλων των Εμμίσθων Υποθηκοφυλακείων και Κτηματολογικών Γραφείων, που υπηρετούν σε παραμεθόριες περιοχές. Για την ανακατανομή των οργανικών θέσεων δικαστικών υπαλλήλων της κατηγορίας ΥΕ Επιμελητών δικαστηρίων και γραμματέων των δικαστηρίων της χώρας βλ. παρ. 6 άρθρ. 17 Νόμ. 3226/4-4 Φεβρ. 2004 (ΦΕΚ Α΄24) κατωτ. σελ. 508,512. 